31972R0679
L 081/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 679/72 НА КОМИСИЯТА
от 29 март 1972 година
относно класирането на стоки в позиции и подпозиции 69.09 А, 69.11, 69.13 В и 69.14 А в Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 97/69 на Съвета (1) от 16 януари 1969 г. относно мерките, които трябва да бъдат взети за еднаквото прилагане на Общата митническа тарифа, и по-специално член 3 от него,
като има предвид, че разпоредбите трябва да осигурят еднакво прилагане на Общата митническа тарифа с оглед класирането на продукти от порцелан тип „vitreous china“ или „semi-vitreous china“, които са керамични продукти, достигнали по-малка или по-голяма степен на встъкляване, с лек сиво-бял оттенък или от изкуствено оцветен керамичен материал, гладък на допир с език;
като има предвид, че Общата митническа тарифа, приложена към Регламент (ЕИО) № 950/68 на Съвета (2) от 28 юни 1968 г., последно изменен с Регламент (ЕИО) № 1/72 на Съвета (3) от 20 декември 1971 г., съдържа в позиции или подпозиции 69.09 А, 69.11, 69.13 В и 69.14 А продукти от порцелан, а в позиции или подпозиции 69.09 В, 69.12, 69.13 А, 69.13 С и 69.14 В - съответните продукти от други керамични материали;
като има предвид, че за целите на класирането в Общата митническа тарифа на гореупоменатите продукти от порцелан тип „vitreous china“ или „semi-vitreous china“ трябва да бъдат взети под внимание специалните свойства на порцелана, а именно: порьозност, плътност и прозирност;
като има предвид че продукти от порцелан тип „vitreous china“ или „semi-vitreous china“ следва да бъдат класирани съответно в позиции или подпозиции 69.09 А, 69.11, 69.13 В или 69.14 А, когато те, inter alia, притежават едновременно следните свойства:
-
порьозност - не повече от 3 %,
-
плътност - 2,2 или повече,
-
прозирност - в случаите, когато керамичният материал не е по-дебел от 3 mm приблизително, не е оцветен в масата, няма матово или цветно покритие или емайл;
като има предвид, че е желателно да бъдат предписани методи на анализ, така че порьозността и прозирността на същите продукти да бъде оценявана по един и същи начин;
като има предвид че мерките, предвидени в настоящия регламент, са в съответствие със становището на Комитета по номенклатурата на Общата митническа тарифа,
ПРИЕ НАСТОЯЩИЯ РЕГЛАМЕНТ:
Член 1
Продукти от порцелан тип „vitreous china“ или „vitreous china“, които са керамични продукти, достигнали по-малка или по-голяма степен на встъкляване, с лек сиво-бял оттенък или от изкуствено оцветен керамичен материал, гладък на допир с език, е подходящо да бъдат класирани съответно в позиции или подпозиции 69.09 А, 69.11, 69.13 В или 69.14 А в Общата митническа тарифа, в случаите когато притежават едновременно следните свойства:
а)
степен на порьозност (коефициент на водопоглъщаемост) - не повече от 3 %, измерен по метода, описан в приложение I;
б)
плътност - 2,2 или повече;
в)
прозирност - в случаите когато керамичният материал не е по-дебел от 3 mm приблизително, измерена по метода, описан в приложение II.
Все пакц, последният критерий не се прилага в случаите, когато керамичният материал е оцветен в масата или има матово или цветно покритие или емайл.
Член 2
Настоящият регламент влиза в сила на осмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Състаено в Брюксел на 29 март 1972 година.